1. वस्तुएं व सेवाएं मनुष्य की इच्छाओं की पूर्ति करती हैं । कुछ लोग वस्तुओं की खपत से संतुष्ट हैं जबकि अन्य सेवाओं का लाभ उठाकर। आप नीचे दी गई तालिका में दिए गए मदों को वस्तुओं या सेवाओं के रूप में चिह्नित कीजिये ।

|  |  |  |  |
| --- | --- | --- | --- |
| क्र.सं. | मदें | वस्तुओं के लिए यहां (√) करें | सेवाओं के लिए यहां (√) करें |
| 1. | पुस्तकें |  |  |
| 2. | चिकित्सीय परामर्श |  |  |
| 3. | एक दर्जी द्वारा की गई कमीज़ की सिलाई |  |  |
| 4. | बाल काटना |  |  |
| 5. | स्कूल में अध्यापन कार्य |  |  |
| 6. | किराए की टैक्सी |  |  |
| 7. | गाड़ी |  |  |
| 8. | मोबाइल फोन |  |  |
| 9. | इंटरनेट कनेक्शन |  |  |
| 10. | धूप |  |  |

**निम्नलिखित प्रकरण को पढ़ें और प्रश्नों का उत्तर दें (प्रश्न 2 और 3):**

**आपने हाल ही में एक नई कार खरीदी है जिसमें कुछ सामान्य मरम्मत कार्य और जाँच की आवश्यकता है जिसके लिए आप मैकेनिक के पास गए थे। उन्होंने कार का निरीक्षण किया और इसके टायर बदलने और इंजन ऑयल को बदलने का सुझाव दिया। आप पास की एक दुकान पर गए और इन वस्तुओं की खरीद की। मैकेनिक ने तब टायर और इंजन ऑयल बदल दिये, जिसके लिए उसने आपसे उचित धनराशि ली।**

1. आपको इस मामले में उल्लिखित वस्तुओं और सेवाओं की पहचान करनी होगी। यह भी लिखिए कि सामान को वस्तुओं या सेवाओं के रूप में वर्गीकृत करने के लिए आपने किन मानदंडों का पालन किया।
2. दस वस्तुओं और दस सेवाओं की एक सूची बनाइये, जिन्हें आप दैनिक आधार पर अपने आसपास देखते हैं।

**निम्नलिखित को पढ़ें और प्रश्नों का उत्तर दें (प्रश्न 4 और 5):**

**क्या आपने कभी गौर किया है कि प्रकृति ने हमें धूप, पानी और हवा जैसे कुछ मुफ्त उपहार दिए हैं? ये प्रकृति द्वारा बहुतायत में दिए गए हैं। चूंकि वे प्रचुर मात्रा में उपलब्ध हैं, इसलिए हम उनके लिए भुगतान करना पसंद नहीं करते हैं, लेकिन कुछ स्थितियों में हम हवा या पानी के लिए भुगतान कर सकते हैं, उदाहरण के लिए अस्पताल में ऑक्सीजन सिलेंडर या बोतल में दुकान से खरीदे जाने पर पानी के लिए।**

1. इन दो स्थितियों (जब आप भुगतान करते हैं और जब आप भुगतान नहीं करते हैं) में आप क्या अंतर देखते हैं?
2. क्यों एक ही वस्तु एक स्थिति में नि: शुल्क है, लेकिन अन्य में नहीं हैं? क्या आप इन वस्तुओं को किसी श्रेणी में वर्गीकृत कर सकते हैं?

**निम्नलिखित को पढ़ें और प्रश्नों का उत्तर दें (प्रश्न 6 और 7):**

**हम अपने दैनिक जीवन में विभिन्न वस्तुओं से घिरे हुए हैं जैसे कि फर्नीचर, लैपटॉप, अलमारी, ब्रेड, मक्खन, अंडे, दूध आदि। इनमें से कुछ वस्तुओं का इस्तेमाल बार-बार किया जा सकता है, उदाहरण के लिए आपका मोबाइल फोन, लेकिन कुछ का उपयोग केवल एक बार किया जा सकता है, उदाहरण के लिए टॉयलेट पेपर। एक बार उपयोग करने के बाद, टॉयलेट पेपर का एक ही टुकड़ा दूसरों द्वारा उपयोग नहीं किया जा सकता है।**

1. यहां किस प्रकार के वस्तुओं को संदर्भित किया जा रहा है? उन्हें पहचानिए और समझाइए।
2. उपर्युक्त वर्णित प्रत्येक प्रकार के सामान के पाँच उदाहरणों का हवाला दीजिये ।
3. वस्तुएं व सेवाएं एक दूसरे से सम्बन्धित भी हैं एवं भिन्न भी। आपने देखा होगा कि वस्तुओं के उत्पादन और उपभोग के बीच एक समय अंतराल होता है लेकिन सेवाओं के उत्पादन और उपभोग के बीच कोई समय अंतराल नहीं होता है। ऐसा क्यों है? एक प्रासंगिक उदाहरण के साथ समझाइए।
4. कुछ वस्तुएं इच्छाओं की प्रत्यक्ष रूप से व कुछ अप्रत्यक्ष रूप पूर्ति करती हैं । इन वस्तुओं में क्या अंतर है? क्या आप इन वस्तुओं के कुछ उदाहरण दे सकते हैं? उन वस्तुओं की एक सूची बनाइये, जो प्रत्यक्ष और अप्रत्यक्ष रूप से इच्छाओं को संतुष्ट करती हैं।
5. हर वस्तु और सेवा का कोई न कोई मालिक होता है। कुछ वस्तुओं और सेवाओं को निजी तौर पर स्वामित्व दिया जाता है जबकि अन्य सरकार के स्वामित्व में हो सकते हैं और बिना किसी भेदभाव के सभी के लिए उपलब्ध हो सकते हैं। कौन से दो प्रकार की वस्तुएं यहाँ संदर्भित हैं? नगरपालिका की सड़क को आप स्वामित्व के किस रूप में वर्गीकृत करेंगे? कारण देकर स्पष्ट कीजिये ।